
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 10  
                                                             din 9 februarie 2024
privind avizarea Documentației de delegare temporară – până la finalizarea procedurii de atribuire prin licitație deschisă, a gestiunii activităților de sortare a deșeurilor reciclabile,

compostare a biodeșeurilor și transfer a deșeurilor prin exploatarea Stației de Sortare, 

Compostare și Transfer Cristești din județul Mureș

          
Consiliul Local al Municipiului Sighișoara, întrunit în ședință extraordinară,
Luând act de proiectul de hotărâre, înregistrat cu nr. 5.023/07.02.2024 și la Consiliul Local Sighișoara cu nr. 5.133/08.02.2024, de referatul de aprobare, înregistrat cu nr. 5.022/07.02.2024, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere dispoziţiile art. 104 alin. (1) lit. „c” din Legea nr. 98/2016 privind achizițiile publice, cu modificările şi completările ulterioare;

Văzând prevederile art. 8 alin. (3) lit. „d^1”, ale art. 10 alin. (4) - (5), art. 22 alin. (1) și alin. (3), art. 22, art. 29, art. 30 și art. 32 alin. (3) din Legea nr. 51/2006, legea serviciilor comunitare de utilități publice, republicată, cu modificările și completările ulterioare; 

Ținând cont de prevederile art. 2 alin. (1), alin. (3) lit. „c”, „d”, „e”, art. 6 alin. (1) lit. „e”, „h” şi „i”, alin. (3), art. 7 și art. 12 alin. (2) și art. 15 din Legea nr. 101/2006, legea serviciului de salubrizare a localităților, republicată, cu modificările și completările ulterioare;

Văzând reglementările art. 17 alin. (3) pct. 18, 20, 22 și 24, precum și ale art. 20, coroborate cu cele ale art. 21 alin. (1) din Statutul Asociației de Dezvoltare Intercomunitară (A.D.I.) „Ecolect Mureş”;

Având în vedere necesitatea avizării Documentației de delegare temporară a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș;

Ținând cont de Hotărârea Consiliului Local Sighișoara nr. 10/28.01.2021, prin care a fost desemnat domnul Burghelea Bogdan - Ioan, Viceprimar al Municipiului Sighișoara, ca reprezentant al Municipiului Sighișoara în Adunarea Generală a „A.D.I. ECOLECT”;

Având în vedere adresa cu nr. 832/07.02.2024, înregistrată la Municipiul Sighișoara cu nr. 4.989/07.02.2024, prin care Asociația de Dezvoltare Intercomunitară „Ecolect Mureș” transmite spre aprobare proiectul de hotărâre privind avizarea Documentației de delegare temporară – până la finalizarea procedurii de atribuire prin licitație deschisă, a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, cu solicitarea de a le comunica, până la data de 15.02.2024, actul administrativ adoptat;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 5.024/07.02.2024, prin care se propune avizarea Documentației de delegare temporară – până la finalizarea procedurii de atribuire prin licitație deschisă, a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (1), alin. (2) lit. „d”, alin. (7) lit. „n” și alin. (14), art. 139 alin. (1) și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

     H O T Ă R Ă Ș T E:
Art. 1. Se avizează Documentaţia de delegare temporară – până la finalizarea procedurii de atribuire prin licitaţie deschisă, a gestiunii pentru prestarea activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, prevăzută în anexa, care face parte integrantă din prezenta hotărâre.
Art. 2. (1) Se aprobă inițierea procedurii de atribuire prin negociere fără publicarea prealabilă a unui anunț de participare a contractului de delegare temporară a gestiunii serviciilor prevăzute la art. 1 din prezenta.

(2) Durata gestiunii delegate prevăzute la alin. (1) este estimată la 18 luni.

Art. 3. Se mandatează domnul Burghelea Bogdan - Ioan, Viceprimar al Municipiului Sighișoara, în calitate de reprezentant al Municipiului Sighișoara în Adunarea Generală a Asociației de Dezvoltare Intercomunitară „Ecolect Mureș”, să voteze în Adunarea Generală a Asociației de Dezvoltare Intercomunitară „Ecolect Mureș”, documentația avizată conform prevederilor art. 1 din prezenta hotărâre.

Art. 4. Se împuternicește Asociaţia de Dezvoltare Intercomunitară „Ecolect Mureş” să desfăşoare în numele şi pe seama municipiului Sighișoara delegarea temporară a gestiunii serviciului de salubrizare conform prevederilor art. 2 și a documentației avizate conform art. 1 din prezenta.

Art. 5. (1) Se mandatează Asociația de Dezvoltare Intercomunitară (A.D.I.) „Ecolect Mureş”, să semneze contractul de delegare cuprins în documentația aprobată conform art. 1 din prezenta. 

(2) În sensul alin. (1), Asociația de Dezvoltare Intercomunitară (A.D.I.) „Ecolect Mureş” va putea modifica documentaţia, fără un acord prealabil, în funcţie de modificările care se impun, fiind mandatată să aducă orice lămuriri și modificări în atenţia operatorilor economici interesaţi, pe calea clarificărilor, fără ca modificările operate să aducă atingere standardelor de realizare a serviciilor publice de salubrizare din județul Mureș.

Art. 6. Prin grija Secretarului General al Municipiului Sighișoara – Anca Bizo, prezenta hotărâre se comunică, în termenul prevăzut de lege, Primarului Municipiului Sighișoara, Viceprimarului Municipiului Sighișoara, Prefectului Județului Mureș, Consiliului Județean Mureș, precum și Asociației de Dezvoltare Intercomunitară „Ecolect Mureş”, care va supune aprobării în Adunarea Generală a Asociaților, Documentația de delegare a gestiunii activităților de sortare a deșeurilor reciclabile, compostare a biodeșeurilor și transfer a deșeurilor prin exploatarea Stației de Sortare, Compostare și Transfer Cristești din județul Mureș, avizată conform art. 1 din prezenta şi răspunde de aducerea ei la îndeplinire, urmând a fi adusă la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

         Stupariu Călin                                              Contrasemnează pentru legalitate
                                      SECRETARUL GENERAL al municipiului,

                                               Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Consiliul Județean Mureș;

  1 ex. Asociația de Dezvoltare Intercomunitară „Ecolect Mureş”.

10 ex.  

B.A. 
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 10/09.02.2024

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


